కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ధోనీని అలా ఎప్పుడూ చూడలేదు, నా గుండె తరుక్కుపోయింది: మంజ్రేకర్
ధోనీని చూస్తుంటే నా గుండె తరుక్కుపోతుంది. మహీని గతంలో ఎప్పుడూ ఇలా చూడలేదని కామెంటేటర్ సంజయ్ మంజ్రేకర్ ట్వీట్ చేశాడు. ముంబై చేతుల్లో చెన్నై ఒక్క  పరుగు తేడాతో ఓడిన సంగతి తెలిసిందే.
Samayam Telugu | Updated:
May 13, 2019, 06:20PM IST
ధోనీని అలా ఎప్పుడూ చూడలేదు, నా గుండె తరుక్కుపోయింది: మంజ్రేకర్
ఐపీఎల్ ఫైనల్లో ఒక్క పరుగు తేడాతో చెన్నై సూపర్ కింగ్స్ ఓడిన తర్వాత.. కామెంటేటర్ సంజయ్ మంజ్రేకర్ ధోనీపై సానుభూతి వ్యక్తం చేశాడు. మ్యాచ్ ముగిసిన తర్వాత అవార్డుల ప్రదాన వేడుకలో పాల్గొన్న మంజ్రేకర్.. గతంలో తానెప్పుడూ ధోనీని ఇలా విషాద వదనంతో చూడలేదన్నాడు. ముంబైపై 150 పరుగుల లక్ష్యంతో బరిలో దిగిన చెన్నై విజయానికి ఆఖరి ఓవర్లో 9 పరుగులు అవసరమయ్యాయి. షేన్ వాట్సన్ క్రీజ్‌లో ఉండటంతో చెన్నై విజయంపై ధీమాతో ఉంది. కానీ వాట్సన్ రనౌట్ కావడం, ఆఖరి బంతికి విజయానికి రెండు పరుగులు అవసరమైన దశలో శార్దూల్ ఠాకూర్ రనౌట్ కావడం చెన్నైని దెబ్బతీసింది. తొలి మూడు ఓవర్లలో 42 రన్స్ ఇచ్చిన మలింగ.. చివరి ఓవర్లో అద్భుతంగా బౌలింగ్ చేశాడు.
‘మ్యాచ్ అనంతరం ధోనీతో మాట్లాడుతుంటే.. నా మనసెంతో బాధించింది. అతడు చాలా విషాదంగా కనిపించాడు. గతంలో మహీని ఇలా ఎప్పుడూ చూడలేద’ని సంజయ్ మంజ్రేకర్ ట్వీట్ చేశాడు. ఐపీఎల్ ఫైనల్లో తప్పిదాల గురించి మంజ్రేకర్ స్పందిస్తూ.. ఇరు జట్లు గొప్ప నాణ్యమైన క్రికెటేమీ ఆడలేదు. కానీ ఇదో గొప్ప ఐపీఎల్ ఫైనల్ అని తెలిపాడు.
My heart went out to Dhoni speaking to him in the post match, he seemed really heartbroken. Never seen him like that before.
&mdash; Sanjay Manjrekar (@sanjaymanjrekar) 1557690859000
మ్యాచ్ అనంతరం ధోనీ మాట్లాడుతూ.. ఇరు జట్లు చాలా తప్పిదాలు చేశాయని తెలిపాడు. ‘మేం ముంబైని 149 పరుగులకే కట్టడి చేశాం. రాహుల్ చాహర్, బుమ్రా అద్భుతంగా బౌలింగ్ చేశారు. పవర్ ప్లేలో ముంబై 53 పరుగులిచ్చినా.. బుమ్రా అద్భుతంగా బౌలింగ్ చేశాడు. వాట్సన్ అద్భుతంగా ఆడినా.. మలింగ ఫైనల్ ఓవర్‌తో ముంబై గెలుపొందింది. మా మిడిల్ ఆర్డర్ బాగోలేదు. ఈరోజు ఇరు జట్లు చాలా తప్పిదాలు చేశాయి. ఒక తప్పు తక్కువ చేసిన జట్టు గెలుపొందింది’ అని ధోనీ చెప్పాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.